ઓલપાડ : ઉમરા ગામેથી 9 મહિલા સહિત 1 પુરૂષ શ્રાવણીયો જુગાર રમતા ઝડપાયા | નવગુજરાત સમય
ઓલપાડ : ઉમરા ગામેથી 9 મહિલા સહિત 1 પુરૂષ શ્રાવણીયો જુગાર રમતા ઝડપાયા
13-08-2019 06:49 PM
પોલીસે સૌરાષ્ટ્રવાસી સોસાયટીમાં છાપો મારી જુગારીઓ પાસેથી રૂ.16,630 નો મુદ્દામાલ કબ્જે કર્યો
સુરત જિલ્લાના ઓલપાડ તાલુકાના ઉમરા ગામની સીમમાં આવેલ એક સૌરાષ્ટ્રવાસી સોસાયટીમાં જુગાર રમી રહેલી 9 મહિલાઓ સહિત 1 પુરૂષને શ્રાવણ માસનો આઠમીયો જુગાર રમતા ઓલપાડ પોલીસે ઝડપી પાડ્યા છે. પોલીસે ઝડપાયેલા આરોપીઓ પાસેથી રૂ.16,630 નો મુદ્દામાલ કબજે કરી આગળની કાર્યવાહી હાથ ધરી છે.
પ્રાપ્ત માહિતી મુજબ ગત રવિવાર,તા-12 ના રોજ મોડી સાંજે સુરત જિલ્લાના ઓલપાડ પોલીસને બાતમી મળી હતી કે ઉમરા ગામની સીમમાં આવેલ સૌરાષ્ટ્ર ગ્રીન સીટી સોસાયટીના એ/૪,રૂમ નંબર-૧૦૩ માં રહેતા માધવજી બાલુ વસાણી તેની માલિકીના મકાનમાં ગંજી પાના વડે પૈસાથી તીન પત્તીનો હાર-જીતનો જુગાર રમાડી રહ્યો છે. આ બાતમીના પગલે પોલીસે રેડ કરતા જુગારધામેથી 9 મહિલાઓ સહિત જુગાર રમાડતો માધવજી વસાણી ઝડપાઇ જવા પામ્યો હતો. પોલીસે જુગારધામેથી જુગાર દાવના રોકડા રૂ.6,030 તથા તમામની અંગ ઝડતીના રૂ.5,100 મોબાઇલ ફોન નંગ-6,જેની કિંમત રૂ.5,500 મળી કુલ રૂ.16,630 નો મુદ્દામાલ કબજે કર્યો હતો. આ મામલે પોલીસે તમામ આરોપીઓ વિરૂધ્ધ ગુનો નોંધી વધુ તપાસ હાથ ધરી છે.
જુગાર રમતા ઝડપાયેલ 9 મહિલાઓ સહિત 1 પુરૂષ
ઓલપાડ તાલુકાના ઉમરા ગામની સીમમાં આવેલ સૌરાષ્ટ્રગ્રીન સીટી સોસાયટીમાં રહેતી મહિલાઓ પૈકી લાભુ નારણ ડાંગોદરા (45) (રહેઃએ-7,402, મુળ રહે-ઉનાગામ તા-ઉના જી-ગીરસોમનાથ), શોભના માધવજી બાલુ વસાણી (42) (રહેઃએ-4,103 મુળ રહે-પાણીયાગામ,તા-ધારી,જિ-અમરેલી), ભાનુ રમણિક ભોજાણી (45) (મુળ રહેઃરાણપરડા,તા-જશદણ,જિ-રાજકોટ), ઉર્મીલા કમલેશ કાનાણી (48) (મુળ રહેઃજુના સાવર,તા-ધારી,જિ-અમરેલી), મીના અજય ખુંટ (28), (મુળ રહેઃસાપાથર, જિ-અમરેલી), ડીમ્પલ દિપાલી કેતન સાવાલીયા (27), (મુળ રહેઃદેવરાજીયા,જિ-અમરેલી), ચેતના હિમ્મત ગોહીલ (30), (મુળ રહેઃડુંગરગામ,તા-રાજુલા,જિ-અમરેલી), માધવજી બાલુ વસાણી(47), (મુળ રહેઃ પાણીયાગામ,તા-ધારી,જિ-અમરેલી), ઉર્મીલા હરેશ ચાંદગેરા (42), (રહે.બી/૪,શિવપાર્ક સાસાયટી,ઉમરા,તા-ઓલપાડ, મુળ રહેઃઃવિજાપુર,જિ-જુનાગઢ), વિલાસ ઉર્ફે કૈલાસ વિનુ પટેલ (37) (રહેઃરાજનંદની સોસાયટી,વિભાગ-૨,ઉમરા, મુળ રહેઃબોરવાઈ,તા-તલાલા,જિ-ગીર સોમનાથ) નાઓને ઝડપી પાડ્યા હતા.